Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 766/11/8806	Košice, 31.7.2012
EEČ : 2-65-187-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
v dobe od mesiaca január 2011 do mesiaca november 2011 vrátane si neplnil svoju  vyživovaciu povinnosť voči dcére Soni Trabalíkovej, nar. 19. 09. 2000, aj napriek tomu, že táto povinnosť mu vyplývala z rozsudku Okresného súdu XXXXX I sp. zn. 17C211/2005-52 zo dňa 19. 06. 2006, ktorý nadobudol právoplatnosť dňa 17. 07. 2006, a to mesačne sumou 21,41 eur, čím mu takto za uvedené obdobie vznikol dlh na výživnom v sume 235,51 eur.

lebo zanikla trestnosť činu
Odôvodnenie:
Uznesením povereného príslušníka OO PZ Jasov sp. zn. ČVS: ORP-1126/JA-KS-2011 zo dňa 21. 11. 2011 bolo vznesené obvinenie XXXXX pre prečin zanedbania povinnej výživy podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.
Dňa 23. 05. 2012 obvinený na verejnom zasadnutí Okresného súdu XXXXX - okolie predložil poštovú poukážku o zaplatení dlžného výživného.Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor